Nepp

Nepp (Gallinago) on kurvitslaste sugukonda kuuluv linnuperekond.

Nepid on pika ja painduva nokaga väiksed ja keskmise suurusega kahlajad. Tiivad on terava või ümmarguse otsaga, saba on lühike. Tagavarvas on väike, esivarvaste vahel ei ole lesti. Selg ja pealagi on triibulised. Silmad on suured.

Perekonda kuulub 18 liiki:
 aafrika tikutaja (Gallinago nigripennis)
 ameerika tikutaja (Gallinago delicata)
 andi nepp (Gallinago jamesoni)
 Gallinago magellanica
 heletikutaja (Gallinago paraguaiae)
 hiidnepp (Gallinago undulata)
 himaalaja nepp (Gallinago nemoricola)
 inkanepp (Gallinago imperialis)
 jaapani nepp (Gallinago hardwickii)
 lõunanepp (Gallinago stricklandii)
 madagaskari tikutaja (Gallinago macrodactyla)
 mäginepp (Gallinago solitaria)
 puunatikutaja (Gallinago andina)
 rohunepp (Gallinago media)
 siberi nepp (Gallinago stenura)
 taiganepp (Gallinago megala)
 tikutaja ehk taevasikk (Gallinago gallinago)
 ülangunepp (Gallinago nobilis)

Tikutaja on Eestis harilik haudelind ja läbirändaja, rohunepp on haruldane haudelind.

Viited

Kategooria:Kurvitslased